اريد اوياك احلها وارد اعوف النوم الموضوع الأصلي
ومنو الغلطان يطلع اني لو انته
اريد انسه الاحبة وانسه كل الناس
اريدن كلبي اريحة اهواي تعبته
اشما احبك ادوخن والاحبة يخون
ولك يا وكتي بطل والعشك عفته
وعفت انه الفرح والحزن نام وياي
ولوليلة الحزن وبصفي نيمته
وابعد يا فرح بالك تدك الباب
خسرت ويالحزن وسلاحي سلمته
واخ الاخ توجع من اصيحن اخ
بس الاخ يحجي الساني علمته
وعلمت الدمع ينزل على الخدين
خدي ايموت اذا ما دمعي نزلته
وسلحني الوكت بهموم فوك اهموم
اشما اعدهن اكول العدد تيهته
مدري اشكداهمن مدري يمته ارتاح
يا وكتي الكلب ما يوم ريحته
اذا من الصبح الكاها نص الليل
يعني الصبح مر على الناس ما شفته
ليش ابكل شي ظلمه ويمته اشوف النور
يا روحي الكبر من هسه حافرته
واذا اطب الكبر اسال وكولن ليش
جان الكبر ضاوي وانه ظلمته
زمان صادق الطائي
[/list]
[/list][b]
: اريد اوياك احلة المصدر
: منتدى كل العرب